钦定古今图书集成/明伦汇编/官常典/第747卷 > 高重光 宋希尧 张列宿 黄建极 李承
## 钦定古今图书集成/明伦汇编/官常典/第747卷 > 高重光 宋希尧 张列宿 黄建极 李承

芳　、李应荐　、刘化光。〈子汉仪。〉

按《明外史忠义传》：“重光，字秀恒，保定人。由贡生为柏
乡训导。岁凶，饥民为盗，有司仓皇莫措。重光有苍头，
勇敢善战，率之出击，贼大败，城获全。当事荐于朝，擢
丘县知县。崇祯十一年冬，大军入山东，县被兵，吏民
欲负之逃，重光不可，抱印赴井死。其时州县失亡者
一十有六。县令殉难者，临邑则宋希尧，博平则张列”
宿，茌平则黄建极，武城则李承芳。其家居被难者，有
李应荐及刘化光父子。应荐，恩县人，举进士，历官御
史。以附魏忠贤丽名《逆案》，至是，捐赀募士，佐有司力
守。及城破，身被数刃而死。化光，历城人，与子汉仪先
后举于乡。化光，铨授推官，未谒选，遇变。父子俱以守
城力战死。赠恤有差。